Benedikt saknar þess að geta sótt drengina sína á leikskólann . Nú sé vinnustaðurinn orðinn nær fjandsamlegur fjölskyldu - og einkalífi . Aðsent Benedikt Birgisson , trúnaðarmaður starfsfólks Hverfastöðvarinnar á Njarðargötu segir að þegar tilraunaverkefni um styttingu vinnuvikunnar lauk hafi Hverfastöðin , sem áður var fjölskylduvæn , breyst í vinnustað sem sé fjandsamlegur fjölskyldu –og einkalífi . Tilraunaverkefni Reykjavíkurborgar um styttingu vinnuvikunnar , sem hafði verið í gangi í Hverfastöðinni á Njarðargötu síðan í október 2016 , lauk skyndilega í byrjun september , starfsfólki til mikils ama . Starfsfólk Hverfastöðvarinnar birti í dag opið bréf til borgarstjóra þar sem það lét í ljós óánægju sína með að borgaryfirvöld skuli ekki hafa framlengt tilraunaverkefni um vinnutímastyttingu . Verkefnið hafi gefið góða raun . „ Fólkið sem byrjaði hérna eftir að þetta tilraunaverkefni var sett á er rosalega óánægt núna . Þeim finnst þetta vera kjaraskerðing . Núna eru þeir að vinna fyrir sömu laun og þeir hafa fengið undanfarin ár en eru að vinna einn aukatíma á dag . “ Benedikt saknar þess að geta sótt drengina sína á leikskólann . Nú sé vinnustaðurinn orðinn nær fjandsamlegur fjölskyldu - og einkalífi auk þess sem andleg þreyta starfsfólks hafi aukist . „ Ég átti séns , þó ég eigi heima í Breiðholti að fara heim klukkan fjögur úr vinnunni , ná í þá hálf fimm í leikskólann og koma mér heim . Þegar ég er að vinna til fimm , sko leikskólinn hefur þá verið lokað fyrir hálftíma þegar ég er búinn . Það er ekki fræðilegur möguleiki að ég geti tekið þátt í þeim pakka að sækja þá á leikskólann , “ segir Benedikt . Nú stendur Efling , stéttarfélag , í kjarasamningum við Reykjavíkurborg en illa hefur gengið að ná sáttum . Þrátt fyrir góða útkomu tilraunaverkefnisins virðist vera lítil eða enginn vilji af hálfu Reykjavíkurborgar að semja um vinnutímastyttingu að sögn starfsfólksins . Þegar fregnir bárust af því að tilraunaverkefni Reykjavíkurborgar um styttingu vinnuvikunnar yrði ekki framlengt , og myndi því enda í byrjun september , höfðu menn litla trú á því að slík afturför yrði raunin .